Помнік дойлідства позняга класіцызму. Пабудаваны ў 1767 г. з цэглы ў цэнтры гораду (вул. К. Лібкнехта, 45). Двухпавярховы П-падобны ў плане будынак з бакавымі рызалітамі, завершанымі трохкутымі франтонамі, накрыты двухсхільным дахам. Над цэнтральнай часткай галоўнага фасаду, упрыгожанага плоскімі пілястрамі, ступеньчаты атык. Сцены падзеленыя міжпаверхавым прафіляваным поясам і раўнамерна прарэзаныя лучковымі аконнымі праёмамі, дэкарыраванымі простымі ліштвамі (на першым паверсе), кранштэйнамі і тонкімі сандрыкамі (на другім паверсе). Планіроўка калідорная; у цэнтральнай частцы і ў бакавых крылах — двухмаршавыя лесвіцы.Цяпер у будынку размешчанае медвучылішча.